strabo.geographica 13.4.14
ὑπερβαλοῦσι δὲ τὴν Μεσωγίδα τὴν μεταξὺ Καρῶν τε καὶ τῆς Νυσαΐδος , ἥ ἐστι χώρα κατὰ τὰ τοῦ Μαιάνδρου πέραν μέχρι τῆς Κιβυράτιδος καὶ τῆς Καβαλίδος , πόλεις εἰσὶ πρὸς μὲν τῇ Μεσωγίδι καταντικρὺ Λαοδικείας Ἱερὰ πόλις , ὅπου τὰ θερμὰ ὕδατα καὶ τὸ Πλουτώνιον , ἄμφω παραδοξολογίαν τινὰ ἔχοντα · τὸ μὲν γὰρ ὕδωρ οὕτω ῥᾳδίως εἰς πῶρον μεταβάλλει πηττόμενον ὥστʼ ὀχετοὺς ἐπάγοντες φραγμοὺς ἀπεργάζονται μονολίθους , τὸ δὲ Πλουτώνιον ὑπʼ ὀφρύι μικρᾷ τῆς ὑπερκειμένης ὀρεινῆς στόμιόν ἐστι σύμμετρον ὅσον ἄνθρωπον δέξασθαι δυνάμενον , βεβάθυνται δʼ ἐπὶ πολύ · πρόκειται δὲ τούτου δρυφάκτωμα τετράγωνον ὅσον ἡμιπλέθρου τὴν περίμετρον · τοῦτο δὲ πλῆρές ἐστιν ὁμιχλώδους παχείας ἀχλύος ὥστε μόγις τοὔδαφος καθορᾶν . τοῖς μὲν οὖν κύκλῳ πλησιάζουσι πρὸς τὸν δρύφακτον ἄλυπός ἐστιν ὁ ἀήρ , καθαρεύων ἐκείνης τῆς ἀχλύος ἐν ταῖς νηνεμίαις · συμμένει γὰρ ἐντὸς τοῦ περιβόλου · τῷ δʼ εἴσω παριόντι ζῴῳ θάνατος παραχρῆμα ἀπαντᾷ · ταῦροι γοῦν εἰσαχθέντες πίπτουσι καὶ ἐξέλκονται νεκροί , ἡμεῖς δὲ στρουθία ἐπέμψαμεν καὶ ἔπεσεν εὐθὺς ἐκπνεύσαντα · οἱ δʼ ἀπόκοποι Γάλλοι παρίασιν ἀπαθεῖς , ὥστε καὶ μέχρι τοῦ στομίου πλησιάζειν καὶ ἐγκύπτειν καὶ καταδύνειν μέχρι ποσοῦ συνέχοντας ὡς ἐπὶ τὸ πολὺ τὸ πνεῦμα · ἑωρῶμεν γὰρ ἐκ τῆς ὄψεως ὡς ἂν πνιγώδους τινὸς πάθους ἔμφασιν , εἴτʼ ἐπὶ πάντων οὕτω πεπηρωμένων τοῦτο εἴτε μόνων τῶν περὶ τὸ ἱερόν , καὶ εἴτε θείᾳ προνοίᾳ , καθάπερ ἐπὶ τῶν ἐνθουσιασμῶν εἰκός , εἴτε ἀντιδότοις τισὶ δυνάμεσι τούτου συμβαίνοντος . τὸ δὲ τῆς ἀπολιθώσεως καὶ ἐπὶ τῶν ἐν Λαοδικείᾳ ποταμῶν φασι συμβαίνειν καίπερ ὄντων ποτίμων . ἔστι δὲ καὶ πρὸς βαφὴν ἐρίων θαυμαστῶς σύμμετρον τὸ κατὰ τὴν Ἱερὰν πόλιν ὕδωρ , ὥστε τὰ ἐκ τῶν ῥιζῶν βαπτόμενα ἐνάμιλλα εἶναι τοῖς ἐκ τῆς κόκκου καὶ τοῖς ἁλουργέσιν · οὕτω δʼ ἐστὶν ἄφθονον τὸ πλῆθος τοῦ ὕδατος ὥστε ἡ πόλις μεστὴ τῶν αὐτομάτων βαλανείων ἐστί .
Lemmas: ὑπερβάλλω δέ ὁ Μεσωγίς ὁ μεταξύ Κάρ τε καί ὁ Νυσηΐς , ὅς εἰμί χώρα κατά ὁ ὁ Μαίανδρος πέραν μέχρι ὁ Κιβυράτις καί ὁ Καβαλίς , πόλις εἰμί πρός μέν ὁ Μεσωγίς καταντικρύ Λαοδίκεια Ἱερή πόλις , ὅπου ὁ θερμός ὕδωρ καί ὁ Πλουτώνιον , ἄμφω παραδοξολογία τις ἔχω · ὁ μέν γάρ ὕδωρ οὕτως ῥᾴδιος εἰς πῶρος μεταβάλλω πήσσω ὥστε ὀχετός ἐπάγω φραγμός ἀπεργάζομαι μονόλιθος , ὁ δέ Πλουτώνιον ὑπό ὀφρύς μικρός ὁ ὑπέρκειμαι ὀρεινός στόμιον εἰμί σύμμετρος ὅσος ἄνθρωπος δέχομαι δύναμαι , βαθύνω δέ ἐπί πολύς · πρόκειμαι δέ οὗτος δρυφάκτωμα τετράγωνος ὅσος ἡμίπλεθρον ὁ περίμετρον · οὗτος δέ πλήρης εἰμί ὁμιχλωδής παχύς ἀχλύς ὥστε μόγις ἔδαφος καθοράω . ὁ μέν οὖν κύκλος πλησιάζω πρός ὁ δρύφακτος ἄλυπος εἰμί ὁ ἀήρ , καθαρεύω ἐκεῖνος ὁ ἀχλύς ἐν ὁ νηνεμία · συμμένω γάρ ἐντός ὁ περίβολος · ὁ δέ εἴσω παρέρχομαι ζῷον θάνατος παραχρῆμα ἀπαντάω · ταῦρος γοῦν εἰσάγω πίπτω καί ἐξέλκω νεκρός , ἐγώ δέ στρουθίον πέμπω καί πίπτω εὐθύς ἐκπνέω · ὁ δέ ἀπόκοπος Γάλλος παρέρχομαι ἀπαθής , ὥστε καί μέχρι ὁ στόμιον πλησιάζω καί ἐγκύπτω καί καταδύω μέχρι πός συνέχω ὡς ἐπί ὁ πολύς ὁ πνεῦμα · ὁράω γάρ ἐκ ὁ ὄψις ὡς ἄν πνιγώδης τις πάθος ἔμφασις , εἴτε ἐπί πᾶς οὕτως πηρόω οὗτος εἴτε μόνος ὁ περί ὁ ἱερός , καί εἴτε θεῖος πρόνοια , καθά ἐπί ὁ ἐνθουσιασμός ἔοικα , εἴτε ἀντίδοτος τις δύναμις οὗτος συμβαίνω . ὁ δέ ὁ ἀπολίθωσις καί ἐπί ὁ ἐν Λαοδίκεια ποταμός φημί συμβαίνω καίπερ εἰμί πότιμος . εἰμί δέ καί πρός βαφή ἔριον θαυμαστός σύμμετρος ὁ κατά ὁ Ἱερή πόλις ὕδωρ , ὥστε ὁ ἐκ ὁ ῥίζα βάπτω ἐνάμιλλος εἰμί ὁ ἐκ ὁ κόκκος καί ὁ ἁλουργής · οὕτως δέ εἰμί ἄφθονος ὁ πλῆθος ὁ ὕδωρ ὥστε ὁ πόλις μεστός ὁ αὐτόματος βαλανεῖον εἰμί .